cyanic-selkie/wikianc huggingface dataset:
कोलकाता
कोलकाता, पहिले कलकत्ता , भारतको दोस्रो सबैभन्दा ठुलो महानगर हो । यो पश्चिम बङ्गालको राजधानी र भारतको पाँचौ ठुलो बन्दरगाह पनि हो । यो बङ्गालको खाडीको शीर्ष तट देखि १८० किलोमीटर टाढा गंगाको देब्रे किनारामा स्थित छ । यहाँको जनसङ्ख्या २ करोड २९ लाख हो । यो शहरको  इतिहास अत्यंत प्राचीन छ ।यसको आधुनिक स्वरूपको  विकास अंग्रेजहरू एवं फ्रान्सको  उपनिवेशवादको  इतिहाससँग जोडीएको छ। अहिलेको कोलकाता आधुनिक भारतको र इतिहासको  अनेकौ  गाथाहरू एक आपसमा मिलेका छन् । यो  शहरलाई जहा भारतको शैक्षिक एवं सांस्कृतिक परिवर्तनहरूको प्रारम्भिक केन्द्र बिन्दुको रूपमा परिचय मिलेको छ  भने उही अर्को तर्फ़ यसलाई भारतमा  साम्यवाद आन्दोलनको गढ़को  रूपमा पनि मान्यता मिलेको छ । महलहरूको यो सहरलाई "सिटी आफ जाय "को नामले पनि जनिन्छ ।
राष्ट्रपति रनिङ शिल्ड २०७९
राष्ट्रपति रनिङ शिल्ड २०७९ केन्द्रीय स्तरीय राष्ट्रपति रनिङ शिल्ड खेलकुद प्रतियोगिताको १२ औं संस्करण हो । राष्ट्रिय खेलकुद परिषद् (राखेप) को आयोजनामा संचालन भएको थियो ।
ट्रु निगम
ट्रु निगम सार्वजनिक कम्पनी लिमिटेड वा सामान्यतया (ट्रु) थाइल्यान्डको एक सञ्चार समूह हो । ट्रुले थाइल्याण्डको सबैभन्दा ठूलो केबल टेलिभिजन प्रदायक ट्रु भिजन्सको नियन्त्रण गर्दछ, थाइल्याण्डको सबैभन्दा ठूलो इन्टरनेट सेवा प्रदायक ट्रु इन्टरनेट र थाइल्याण्डको सबैभन्दा ठूलो मोबाइल सञ्चालक ट्रु भुभ एचको पनि नियन्त्रण गर्दछ । जो थाइल्यान्डमा उन्नत जानकारी सेवा कम्पनी पछिको र पूर्ण पहुँच सञ्चार सार्वजनिक कम्पनी लिमिटेड अधिको सबैभन्दा ठूलो वा थाइल्यान्डको दोस्रो ठूलो दूरसञ्चार सेवा प्रदायक हो । अगस्त २०१४ को अनुसार, ट्रु र ट्रु दूरसञ्चारको विकास पुर्वाधार कोषमा बृद्धि भएको थियोे जसमा यसको संयुक्त बजार पूँजीकरण १० अर्ब अमेरिकी डलर पुगेको थियोे । ट्रु मुभ भोडाफोन समूह को एक सहायक कम्पनी पनि हो । यसको मुख्यालय थाइल्यान्डको बैङ्ककमा रहेको छ ।
ट्रु, पोकफान्ड समूहको एक सहायक कम्पनी हो र मार्च २०१७ का अनुसार यसले कम्पनीको ५०.२१ प्रतिशत स्वामित्व लिएको छ । यसले निश्चित-लाइन, ताररहित, केबल टिभी, आईपीटीभी र ब्रोडब्यान्ड सेवाहरू सञ्चालन गर्दछ ।
इतिहास
८ मई २०१३ मा, ट्रु मुभ एच २१०० मेगाहर्ज ब्याण्डका साथ ४ जी एलटिइको वाणिज्यिक सेवा प्रदान गर्ने थाइल्यान्डको पहिलो मोबाइल सञ्चालक बनेको थियोे ।
आइशा चौधरी
आइशा चौधरी (२७ मार्च १९९६ - २४ जनवरी २०१५) एक भारतीय लेखक र प्रेरक वक्ता थिइन् । उनले माइ लिटल एपिफनिज लेखेकी थिइन्, जुन उनको मृत्युको एक दिन अगाडि प्रकाशित भएको थियो । द स्काइ इज पिङ्क नामक चलचित्र केही हदसम्म उनको जीवनमा आधारित छ ।
बाल्यकाल
आइशा यम ! ब्रान्ड्सको दक्षिण एसियाली शाखाको सभापति निरेन चौधरी र मानसिक स्वास्थ्य सेवक अदितीकी छोरी थिइन् । उनको दाइको नाम ईशान चौधरी हो । उनकी दिदी तान्या चौधरीको ७ महिनाको उमेरमा नै मृत्यु भएको थियो । आइशाको जन्मजात नै शरीरको रोग प्रतिरोधात्मक शक्तिमा समस्या थियो । ६ महिनाको हुँदा उनले अस्थि मज्जा प्रत्यारोपण गर्नुपर्यो । यसको फलस्वरूप उनमा फोक्सोमा दाग पार्ने पल्मोनरी फाइब्रोसिस देखा पर्यो ।
कार्य जीवन
आइशा चौधरीले १५ वर्षको उमेरदेखि मृत्युसम्म प्रेरणादायी भाषणहरू दिइन् । उनलाई इङ्क फेलोको उपाधि दिइएको थियो र सन् २०११ तथा सन् २०१३ का इङ्क सम्मेलनमा पनि बोलेकी थिइन् । सन् २०१३ को पुणेस्थित टेड सम्मेलनमा पनि उनले आफ्नो कथा सुनाएकी थिइन् ।
उनले लेखेको किताब उनको मृत्युको एक दिन अगाडि प्रकाशित भएको थियो ।
अन्य मिडियामा प्रतिनिधित्व
११ अक्टोबर २०१९ मा विमोचित सोनाली बोसद्वारा निर्देशित र प्रियङ्का चोपडाले अदिती चौधरी, फरहान अख्तरले निरेन चौधरी, जायरा वसीमले आइशा चौधरी र रोहित सुरेश सराफले ईशान चौधरीको भूमिका निर्वाह गरेको चलचित्र द स्काइ इज पिङ्क पनि उनकै जीवनमा आधारित छ ।
टिस्टा बजार
टिस्टा बजार भारतको पश्चिम बङ्गाल राज्यको कालिम्पोङ जिल्लाको कालिम्पोङ उपविभागमा रहेको टिस्टा नदीको दाहिने किनारमा रहेको मेल्ली सहरबाट 4 km मा अवस्थित एउटा गाउँ हो। यो बिन्दुमा पनि छ जहाँ टिस्टा नदी पश्चिम बङ्गालमा बग्छ। संवेदनशील सीमा क्षेत्रमा पर्ने टिष्टा वरपरका अधिकांश क्षेत्र भारतीय सेनाको गस्तीमा छन्।
भूगोल
यो मुख्यतया ग्रामीण क्षेत्र हो जसको ७७.६७% जनसङ्ख्या ग्रामीण क्षेत्रमा बसोबास गर्दछ र केवल २२.२३% शहरी क्षेत्रमा बसोबास गर्दछ। जबकि कालिम्पोङ एक मात्र नगरपालिका हो, डुङ्ग्रा सम्पूर्ण क्षेत्र मा एक मात्र जनगणना शहर हो। सन् २०११ मा, कालिम्पोङ उपविभागको साक्षरता दर ८१.८५% थियो, राज्यका जिल्लाहरूमा साक्षरताको उच्चतम स्तरसँग तुलना गर्न सकिन्छ। उपविभागमा पहिलो डिग्री कलेज सन् १९६२ मा कालिम्पोङमा स्थापना भएको थियो, जबकि मुख्यालय बाहेक सम्पूर्ण उपखण्ड (र अहिले सम्पूर्ण जिल्ला) ले २०१५ सम्म (आधा शताब्दी भन्दा बढी) कुर्नुपरेको थियो।
जनसाङ्ख्यिकी
भारतको सन् २०११ को जनगणना अनुसार, टिस्टा बजारको कुल जनसङ्ख्या २,९५३ थियो जसमा १,५३० (५२%) पुरुष र १,४२३ (४८%) महिला थिए। ० देखि ६ वर्ष उमेर समूहका ३२७ व्यक्ति थिए। टिस्टा बजारमा साक्षर व्यक्तिहरूको कुल सङ्ख्या २,०५३ (६ वर्ष भन्दा बढी जनसङ्ख्याको ७८.१८%) थियो।
चिरञ्जीवी नेपाल
डा. चिरञ्जीवी नेपाल (जन्म: २०१९) नेपाल राष्ट्र बैङ्कको सोर्हौं गभर्नर हुन् । गभर्नरमा नियुक्ति पाएका डा. नेपाल यसअघि प्रधानमन्त्रीको आर्थिक सल्लाहकारका रूपमा कार्यरत थिए ।
प्रारम्भिक जीवन
चिरञ्जीवी नेपालको जन्म पाल्पा जिल्लामा भएको हो भने उनले औपचारिक शिक्षा भने काठमाडौँमा लिएका हुन् ।
शिक्षा
सन् १९९४ मा बनारस हिन्दु विश्वविद्यालयबाट श्रम र अर्थतन्त्रको सम्बन्धमा विद्यावारिधि गरेका नेपाल २८ वर्षदेखि प्राध्यापन पेसामा छन् । उनले काठमाडौँ विश्वविद्यालयका भिजिटिङ प्रोफेसर भएर ६ वर्ष विताएका थिए । उनले त्यहाँ एमफिल र २३ जनालाई पिएचडिसमेत गराएका थिए । २२ वर्ष त्रिभुवन विश्वविद्यालयमा अध्यापन पनि गराए ।
कृती
चिरञ्जीवी नेपालको 'बाल श्रम र आर्थिक असर' भन्ने पुस्तक अक्सफोर्ड पब्लिकेसनबाट प्रकाशन भएको छ ।
युद्धमन्यु
युद्धमन्यु पञ्चाल नरेशद्रुपदका छोरा र धृष्टद्युम्न तथा द्रौपदीका भाइ थिए। यस बाहेक उनका अन्य भाइहरूमा, उत्तमानुज र सत्यजित र शिखण्डी थिए। महाभारतको युद्धमा उनी पाण्डव सेनाकातर्फबाट लडेका थिए। महाभारतको युद्धमा उनले कृतवर्मा, दुर्योधन, कृपाचार्य, कर्णका भाइ चित्रसेन र अश्वत्थामाविरुद्ध लडे। कृपाचार्यले उनलाई पराजित गरे। युद्धमन्युले कर्णको भाइ चित्रसेनलाई मारे।
युद्धमन्युले अश्वत्थामाविरुद्धको युद्धमा आफ्नो मृत्युको सामना गरे।
किलोग्राम
किलोग्राम (चिन्ह: kg) तौलको SI एकाई हो । एक किलोग्रामको परिभाषानुसार, यो अन्तर्राष्ट्रीय मूलरूप किलोग्राम, IPK, (IPK; जो ली ग्रैंड K को नामले चिनिन्छ), को तौलका बराबर छ, जो कि एक लीटर पानीको तौल बराबर छ । यो एकलौटौ SI एकाई हो, जसको उपसर्ग किलो उसको नामको भाग हो ।
विशेष आर्थिक क्षेत्र
विशेष आर्थिक क्षेत्र ( Special Economic Zone सेज ) एक क्षेत्र हो जहाँ व्यापार र व्यापार कानूनहरू देशको बाँकी भन्दा भिन्न छन्। सेज देशको राष्ट्रिय सीमाना भित्र अवस्थित हुन्छन्, र तिनीहरूको उद्देश्य व्यापार सन्तुलनमा वृद्धि , रोजगार, वृद्धि लगानी, रोजगार सृजना र प्रभावकारी प्रशासन हुन्। व्यवसायलाई आर्थिक क्षेत्रमा स्थापित गर्न प्रोत्साहित गर्न, वित्तीय नीति लागू गरिन्छ। यी नीतिहरूमा सामान्यतया लगानी, कर, ट्रेडिंग, कोटा, भन्सार र श्रम नियमहरू समावेश हुन्छ । थप , कम्पनीहरूलाई कर छुट्टिहरू प्रस्ताव गर्न सकिन्छ, जहाँ आर्थिक क्षेत्रमा कम्पनी स्थापित गर्दा, तिनीहरूलाई केहि अवधीको लागि कम करको सुबिधा प्रदान गरिन्छ।
विशेष आर्थिक क्षेत्रको स्थापना कुनै पनि देशले प्रत्यक्ष वैदेशिक लगानी (एफडीआई) आकर्षित गर्ने चाहनाले उत्प्रेरित गर्न सक्छ। विशेष आर्थिक क्षेत्रमा रहँदा कम्पनीले पाउने फाइदाहरूको अर्थ कम्पनीले कम मूल्यमा सामानको उत्पादन र व्यापार गर्न सक्दछ, जसको उद्देश्य विश्वव्यापी प्रतिस्पर्धी बन्नु हो । केही देशहरूमा, आर्थिक क्षेत्रहरू श्रम शिविर जस्तो बनेको र श्रमिकहरूले मौलिक श्रम अधिकारलाई अस्वीकार गरेको कुराको आलोचना गरिएको छन् ।
टाइजेन
टाइजेन लाईनक्स आधारित अपरेटिङ्ग सिस्टम हो । टाइजेन लाईनक्स फाउन्डेसनको परियोजना हो भने यसलाई सुशासनको व्यवस्था स्‍यामसंग, इन्टेल तथा अन्य प्रविध आधारित कम्पनि संलग्न भएको प्राविधिक सञ्चालन समूहले गर्ने गर्दछ ।
दुबई
दुबई (دبي Dubayy, खाडी उच्चारण: ) संयुक्त अरब इमिरेट्सको सात इमिरेट्सहरू मध्ये एक र सबैभन्दा बढी जनसङ्ख्या भएको नगर हो । यो फारसको खाडीको दक्षिणमा अरब प्रायद्वीप नजिकै अवस्थित छ । दुबई नगरपालिकालाई इमिरेट्स वाहेक कहिलेकाहीं दुबई राज्य पनि भन्ने गरिन्छ । दुबई मध्य पूर्वको एक विश्वव्यापी नगर तथा व्यापार केन्द्रको रूपमा चम्किएको छ । लिखित दस्तावेजहरूको आधारमा यो सहरको अस्तित्व संयुक्त अरब इमिरेट्सको गठनभन्दा १५० वर्ष पहिले नै भइसकेको जिकिर छ ।
स्याम भोक्स
स्याम भोक्स (जन्म: २१ अप्रिल १९८९) वेल्सका व्यावसायिक फुटबल खेलाडी हुन जसले अङ्ग्रेजी क्लब बर्नली र वेल्स राष्ट्रिय फुटबल टोलीका लागि अग्रपङ्क्तिको रूपमा खेल्छन्।
सन् २००६ मा भोक्सले १७ वर्षको उमेरबाट एएफसी बोर्नमाउथ नामक एक अङ्ग्रेजी क्लबका लागि इएफएल लिग वन कप नामक एक प्रतियोगिता मार्फत व्यावसायिक फुटबल खेलजीवनको सुरुवात गरेका थिए। सन् २००६ देखि सन् २००८ सम्म बोर्नमाउथ क्लबका लागि फुटबल खेलेका भोक्सले दुई वर्षको अवधिका क्लबका लागि कुल ५४ उपस्थितिहरूमा जम्मा १६ गोल गर्न सफल भएका थिए भने उनी सन् २००८ मा उल्भरह्याम्प्टन वन्डरस नामक एक अङ्ग्रेजी फुटबल क्लबमा आवद्ध भएका थिए। सन् २००८ मन उल्भ्समा पर्दापण गरेका भोक्सले त्यस संस्करणको प्रिमियर लिगको उपाधि क्लबको नाममा दर्ता गर्न महत्त्वपूर्ण योगदान दिएका थिए। उल्भ्सका लागि ४ वर्ष फुटबल खेलका भोक्सले उक्त क्लबका लागि कुल ४७ उपस्थितिहरूमा जम्मा ६ गोल गर्न सफल भएका थिए भने उनी उल्भ्समा रहेर सन् २००९ मा लिड्स युनाइटेड नामक एक अङ्ग्रेजी क्लबमा आवद्ध भएका थिए। त्यस पछिका वर्षहरूमा भोक्स अन्य लिड्स युनाइटेड सहित कुल ६ क्लबहरूमा ऋणमा आवद्ध भएका थिए। सन् २०११ मा भोक्स बर्नली नामक एक प्रिमियर लिगको क्लबमा आवद्ध ऋणमा आवद्ध भएका थिए जहाँ उनले क्लबसँगको १ वर्षे बसाइँमा ९ उपस्थितिहरूमा कुल २ गोल गर्न सफल भएका थिए। सन् २०१२ मा उनी ब्राइटन एन्ड होभ एल्भियन नामक एक अङ्ग्रेजी क्लबमा ऋणमा आवद्ध भएका थिए जहाँ उनले क्लबसँगको १ वर्षे बसाइँमा कुल १४ उपस्थितिहरू जनाएका थिए। सन् २०१२ देखि सन् २०१९ सम्म भोक्सले बर्नलीका लागि फुटबल खेलहरूमा सहभागिता जनाएका थिए भने उनले त्यस अवधिमा क्लबका लागि कुल २३० उपस्थितिहरूमा ५६ गोल गर्न सफल भएका थिए। सन् २०१९ मा उनले स्टोक सिटीसँगको आवद्ध पत्रमा हस्ताक्षर गरेका थिए।
वेल्स राष्ट्रिय टोलका एक भोक्स एक महत्त्वपूर्ण खेलाडी हुन्। सन् २००७ मा भोक्सले १८ वर्षको उमेरमा वेल्सको २१ वर्ष मुनिको राष्ट्रिय टोलीका तर्फबाट अन्तर्राष्ट्रिय फुटबल खेलजीवनको सुरुवात गरेका थिए भने उनले सन् २०१० सम्म उक्त टोलश्रमा रहेर विभिन्न अन्तर्राष्ट्रिय खेलहरूमा राष्ट्रको प्रतिनिधित्व गरेका थिए। भोक्सले २१ वर्ष मुनिको राष्ट्रिय टोलीसँगको ३ वर्षे बसाइँमा कुल १४ उपस्थितिहरूमा जम्मन ४ गोल गर्न सफल भएका थिए। सन् २००८ मा भोक्सले वेल्सको वरिष्ठ राष्ट्रिय टोलीमा पर्दापण गरेका थिए भने त्यस समय उनी २१ वर्ष मुनिको राष्ट्रिय टोलीक‍ पनि सदस्य रहेका थिए। भोक्सले राष्ट्रिय टोलीका लागि ६० भन्दा बढी अन्तर्राष्ट्रिय खेलहरूमा उपस्थिति जनाइसकेका छन् भने सन् २०१६ फ्रान्समा आयोजित युएफा युरो २०१६ मा राष्ट्रिय टोलीलाई सेमिफाइनलसम्म पुर्‍याउनुमा भोक्सको महत्त्वपूर्ण योगदान रहेको थियो।
बर्नली
सन् २०१२ जुलाई ३१ का दिन भोक्सले च्याम्पियनसिप नामक इङ्ल्यान्डको दोस्रो सर्वोच्च लिगमा प्रतिस्पर्धा गर्ने क्लब बर्नलीका लागि ३ वर्षे सम्झौता पत्रमा हस्ताक्षर गरेका थिए। सन् २०१२ डिसेम्बर २ का दिन भोक्सले ब्ल्याकबर्न रोभर्स विरुद्धको एक खेलमा उनले खेलको ८९औँ मिनेटमा बराबरी गोल फर्काएका थिए भने उक्त खेल १-१ को बराबरीमा समाप्त भएको थियो। सन् २०१३-१४ को च्याम्पियनसिप संस्करणको सुरु हुनु भन्दा अगाडि बर्नलीले क्विन पार्क रेन्जर्ससँग एक सम्झौता गरेको थियो भने बर्नलीका खेलाडी चार्ली अस्टिन क्विन पार्क रेन्जर्समा सरेपछि भोक्स ११ प्रमुख खेलाडीहरू मध्ये पर्न सफल भएका थिए। त्यस वर्षको च्याम्पियनसिप संस्करणमा भोक्सले क्लबका लागि कुल ४४ उपस्थितिहरूमा जम्मा २१ गोल गर्न सफल भएका थिए भने त्यस वर्ष क्लब लिगमा दोस्रा हुँदै क्लबले इङ्ल्यान्डको सर्वोच्च प्रिमियर लिगमा पदोन्नति गरेको थियो। एक खेलमा चोट लागेका कारण उनीले केही महिना विश्राम गरेका थिए भने उनी एफए कपमा टोटनह्याम हट्सपरको विरुद्धमा खेल्नका लागि चोट मुक्त भई खेलमा फर्किएका थिए। सन् २०१४-१५ को प्रिमियर लिग संस्करणमा भोक्सले बर्नलीका लागि कुल १५ उपस्थितिहरू जनाएका थिए भने त्यस वर्षको संस्करणमा बर्नलीको पदघटका कारण क्लब पुनः च्याम्पियनसिपमा फर्किनु परेको थियो।
स्टोक सिटी
सन् २०१९ जनवरी ३१ का दिन भोक्सले स्टोक सिटी नामक एक अङ्ग्रेजी फुटबल क्लबसँगको साँढे तीन वर्षे आवद्ध पत्रमा हस्ताक्षर गरेका थिए। उक्त क्लबमा आवद्ध भएको दुई दिन पश्चात् उनले स्टोक सिटीको तर्फबाट पहिलो खेल हल सिटीको विरुद्ध खेलेका थिए जहाँ उनले पेनाल्टी गोल गर्नबाट चुकेका कारण क्लबले २-० गोल अन्तरको हाल बेहोर्नु परेको थियो। सन् २०१९ फेब्रुअरी २३ का दिन आयोजित एस्टन भिल्ला नामक एक फुटबल क्लबको विरुद्ध भोक्सले क्लबका तर्फबाट पहिलो गोल गर्न सफल भएका थिए भने उक्त खेल १-१ को बराबरीमा समाप्त भएको थियो। सन् २०१८-१९ संस्करणको च्याम्पियनसिपमा भोक्सले क्लबका लागि कुल १२ उपस्थितिहरूमा जम्मा ३ गोल गर्न सफल भएका थिए। सन् २०१९-२० को च्याम्पियनसिप नामक अङ्ग्रेजी फुटबलको दोस्रो सर्वोच्च लिगमा स्टोक सिटीले सुरुवात देखिनै खराब प्रदर्शनहरू गरेको थियो भने क्लब दश खेलहरू खेलेकोमा सबैमा हार बेहोरेको थियो। भोक्सले इएफएल कपमा तीनैचरणको खेलमा क्लबका लागि गोल गर्न सफल भएतापनि उनले क्लबका लागि लिग चरणको खेलमा डिसेम्बरमा मात्र पहिलो गोल गरेका थिए। कोभिड १९ महामारीका कारण २०२० संस्करणको च्याम्पियन्स लिगको समय अवधि बढाइए पछि उनले सन् २०२० जुलाई ४ का दिन आयोजित बर्सनलीको विरुद्ध गोल गर्न सफल भएका थिए। यस वर्षको च्याम्पियन संस्करणमा भोक्सले क्लबका लागि ४० उपस्थितिहरूमा जम्मा ८ गोल गर्न सफल भएका थिए। यस वर्षको च्याम्पियनसिप संस्करणमा टोलीले १५औँ स्थान प्राप्त गरेको थियो।
अन्तर्राष्ट्रिय खेलजीवन
भोक्स इङ्ल्यान्डमा जन्मिएता पनि उनले अन्तर्राष्ट्रिय फुटबल खेलजीवनक‍ सुरुवात वेल्स राष्ट्रिय फुटबल टोलीको तर्फबाट गरेका थिए भने उनी राष्ट्रिय टोलका एक महत्त्वपूर्ण खेलाडी हुन्। सन् २००७ मा भोक्सलाई वेल्स राष्ट्रिय टोलीका प्रशिक्षक ब्रायन फ्लेनले २१ वर्ष मुनिको राष्ट्रिय टोलीको प्रतिनिधित्व गर्न बोलाएकन थिए भने उनले सन् २००७ फेब्रुअरी ६ का दिन उत्तरी आयरल्यान्ड विरुद्धको एक खेल मार्फत अन्तर्राष्ट्रिय फुटबल खेलजीवनको सुरुवात गरेका थिए। उक्त खेल खेल्ने क्रममा भोक्स जम्मा १७ वर्षका थिए। उत्तरी आयरल्यान्ड विरुद्धको खेलमा भोक्सले खेल सुरु भएको ३६ सेकेन्डमै टोलीका तर्फबाट गोल गर्दै टोलीका लागि पहिलो अग्रता दिलाउन सफल भएका थिए जुन राष्ट्रिय टोलीका लागि सर्वाधिक छोटो समयमा गोल गर्ने खेलाडीमा भोक्सले कीर्तिमान राखेका थिए। उनको गोलबाट अग्रता प्राप्त गरेको राष्ट्रिय टोलीले आयरल्यान्डलाई ४-० गोल अन्तरले पराजित गर्न सफल भएको थियो जसकारण युवा राष्ट्रिय टोली युरोपेली यु-२२ च्याम्पियनसिप नामक एक अन्तर्राष्ट्रिय प्रतियोगिताका लागि छनोट भएको थियो।
उक्त खेल खेलेको खेलेको निकै छोटो समयमा भोक्सले वरिष्ठ राष्ट्रिय टोलीको प्रतिनिधित्व गर्ने सुवर्ण अवसर प्राप्त गरेका थिए। सन् २००८ मे २८ का दिन आइसल्यान्ड विरुद्धको एक मैत्रीपूर्ण खेलमा भोक्सले वरिष्ठ राष्ट्रिय टोलीको तर्फबाट पर्दापण गरेका थिए भने उनी खेलको दोस्रो हाफमा मैदान उत्रिएका थिए। सन् २०१० का दक्षिण अफ्रिकामा आयोजना हुन लागेको छनोट खेल सन् २००८ सेप्टेम्बर ६ का दिन अजरबैजानको विरुद्ध आयोजना गरिएको थियो भने उक्त खेलमा भोक्सले टोलीका तर्फबाट वरिष्ठ टोलीमा पर्दापण गरेपछि व्यक्तिगत पहिलो गोल गर्न सफल भएका थिए जुन गोल खेल जित्नका लागि प्रयाप्त बनेको थियो। २ जुलाई २०१६ का दिन आयोजित बेल्जियम विरुद्धको खेलमा भोक्सले राष्ट्रिय टोली तर्फबाट प्रतियोगितामा भाग जनाएका थिए भने उक्त खेल राष्ट्रिय टोलीले ३-१ गोल अन्तरले जित्न सफल भएको थियो। सन् २०१६ मा फ्रान्समा आयोजना हुन लागेको युएफा युरो कपका लागि भोक्सले प्रशिक्षण लिन सुरु गरेका थिए भने उनलाई २९ पुरुष खेलाडीको राष्ट्रिय टोलीमा समावेश गरिएको थियो। फ्रान्समा आयोजित युएफा युरो २०१६ मा राष्ट्रिय टोलीलाई सेमिफाइनलसम्म पुर्‍याउनुमा भोक्सको महत्त्वपूर्ण योगदान रहेको थियो। सन् २०१९ मा चीनमा आयोजित चीन कपमा राष्ट्रिय टोलीले उक्त प्रतियोगिताको सेमिफाइनलमा स्थान सुरक्षित गर्न आयोजक चीन राष्ट्रिय टोली विरुद्धको खेलमा जित हासिल गरेको थियो।
झलक दिखला जा ९
झलक दिखला जा को नवौँ सत्र ७ जुलाई २०१६ मा प्रेमियर भएको थियो। यो सत्र मनीष पलले प्रस्तुत गरेका हुन र  करण जोहर,ज्याकलिन फर्नान्डिज अनि गणेश हेगडे निर्णायकको रूपमा छन्। यस सत्रको फाईनल ७ जनवरी १०१७ मा हुनेछ।
झलक दिखला जा ९का विजयी
सलमान युसुफ खान र सान्तनु महेश्वरिलाई पछि पार्दै झलक दिखला जा ९को उपाधि नेपालकी तेरिया मगरले हात पारेकी हुन् ।
द ग्रेटेस्ट बियर रन एभर
द ग्रेटेस्ट बियर रन एभर सन् २०२२ को अमेरिकी जीवनी युद्ध हास्य-नाटक चलचित्र हो जसको निर्देशन र सह-लेखन पिटर फारेलीले गरेका छन्, जुन जोन "चिकी" डोनोह्यु र जोआना मोलोयको उही नामको पुस्तकमा आधारित छ। चलचित्रमा ज्याक एफ्रोन र रसल क्रोले अभिनय गरेका छन्, र चलचित्रले डोनोह्युको सत्य कथालाई पछ्याउँछ, जो एक जवान दिग्गजको रूपमा भियतनाम युद्धमा लुकेर आफ्नो कर्तव्य पूरा गरिरहेका आफ्ना साथीहरूलाई केही बियर प्रदान गर्न पुग्छन्।
द ग्रेटेस्ट बियर रन एभरको वर्ल्ड प्रिमियर सन् २०२२ टोरन्टो अन्तर्राष्ट्रिय चलचित्र महोत्सवमा सेप्टेम्बर १३, २०२२ मा भएको थियो, र एप्पल स्टुडियोजद्वारा सेप्टेम्बर २३ मा चुनिएका अमेरिकी थिएटरहरूमा र सेप्टेम्बर ३०, २०२२ मा एप्पल टिभी+ मा प्रदर्शित भएको थियो। चलचित्रले समीक्षकहरूबाट मिश्रित प्रतिक्रिया पाएको थियो।
भृकुटी नगरपालिका
भृकुटी नगरपालिका नेपालको पश्चिमाञ्चल विकास क्षेत्र अन्तर्गत लुम्बिनी अञ्चलमा पर्ने कपिलवस्तु जिल्लामा अवस्थित एक नगरपालिका हो।  स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा कपिलवस्तुमा बुढी, हरिहरपुर, राजपुर र बरकुलपुर यी ४ गाउँ विकास समितिहरूलाई समेटेर भृकुटी नगरपालिका घोषणा गरिएको हो। भृकुटी नगरपालिकाको केन्द्र साबिकको बुढी गाउँ विकास समितिको हनुमान चोक क्षेत्रमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।
जनसङ्ख्या
बुढी, हरिहरपुर, राजपुर र बरकुलपुर यी ४ गाउँ विकास समितिहरूलाई मिलाएर भृकुटी नगरपालिका बनाइएको हो। त्यसैले राष्ट्रिय जनगणना २०६८को जनगणना अनुसार यी ४ ठाउँहरूको जनसङ्ख्यालाई जोडेर भृकुटी नगरपालिकाको जनसङ्ख्या २६,२८२ रहेको छ।
माई डटकम
माई डटकम एक रूसी कम्पनी मेल डटरूको अन्तर्राष्ट्रिय सहायक कम्पनी हो जसले खेल तथा इण्टरनेट सम्बन्धित सेवा र उत्पादनहरू प्रदान गर्ने गर्दछ। माई डटकम माई मेल, माई च्याट, माई गेम्स र म्याप्स डटमीमा ब्राण्डहरू र सेवाहरूको तहत कार्य गरिरहेको छ। माई डटकमको प्रधान कार्यालय नेदरल्याण्डस्को राजधानी एम्ष्टरडममा छन् भने यसको कार्यालय माउण्टेन भ्यू, क्यालिफोर्नियामा पनि अवस्थित छ।
उत्पादनहरू
माई गेम्स माई गेम्स भुक्तान शैलीमा आधारित मोबाइल र सुशाङ्ख्यको लागि बनाइएको खेलको सङ्ग्रह हो। अब्सिडियन इण्टरटेण्मेण्टले हाल आर्मर्ड वारफेयरको विकास गरिएको छ भने स्काइ फर्जलाई स्थानीयकरण गर्दै छ जून दुबै श्रव्य दृश्य खेलहरू माई डटकमका आगामी बहुसङ्ख्यक खेलाडीद्वारा खेल्न मिल्ने अनलाइन खेल हो। वर्ल्ड अफ स्पिड, बहुसङ्ख्यक खेलाडीद्वारा खेल्न मिल्ने सवारी साधन दौडाउने अनलाइन खेल हो जसलाई सुरुमा स्लाइट्ली म्याड स्टुडियोले विकास गरेको थियो जसले पहिला निड फर स्पिड सिफ्ट १ र सिफ्ट २ अनलिस्ड विकास गरिसकेको छ, तर पछि यसको विकास गर्ने सेवर इण्टरएक्टिभले लिएको थियो।
अगष्ट २०१७ मा, यो खेल स्टिममा पूर्व पहुँचको शीर्षक सहित सार्वजनिक गरिएको थियो तर १२ नोभेम्बर २०१८ मा, विकासकर्ताले २५ डिसेम्बर २०१८ मा यस खेलको सेवकलाई पूर्णरूपमा बन्द गर्ने घोषण गरेका थिए। सन् २०१४ को इलेक्ट्रोनिक मनोरञ्जन एक्स्पोमा, टेन टन हेमरले स्काई फर्जलाई प्रदर्शनमा उत्कृष्ट र आर्मर्ड वारफेरलाई उत्कृष्ट बहुखेलाडी खेलको रूपमा नामाकरण गरेको थियो।
म्याप्स डटमी म्याप्स डटमी एन्ड्रोइड, आइओएस र ब्ल्याकबेरीमा उपलब्ध एक मोबाइल अनुप्रयोग हो जसले ओपन ष्ट्रिट म्याप नक्साको आँकडा प्रयोग गरी अफलाइन नक्सा सेवा प्रदान गर्दछ।
हिमताल
हिमताल भनेको हिमनदी गतिविधिबाट उत्पत्ति भएको पानीको शरीर हो। तिनीहरू बन्छन् जब हिमनदीले भूमिलाई मेटाउँछ र त्यसपछि पग्लन्छ, हिमनदीले सिर्जना गरेको अवसाद भर्छ।
गठन
हिमतालहरूको गठन र विशेषताहरू स्थान अनुसार भिन्न हुन्छन् र हिमनदी क्षरण ताल, बरफ-अवरोधित ताल, मोरेन-बाँधित ताल, अन्य हिमताल, सुप्राग्लासियल ताल, र सबग्लासियल तालमा वर्गीकृत गर्न सकिन्छ।
पारिस्थितिकी प्रणाली
जैवविविधता र उत्पादकता हिमनदी तालहरूमा कम हुन्छ किनभने चिसो-सहनशील र चिसो-अनुकूलित प्रजातिहरूले मात्र तिनीहरूको कठोर परिस्थितिहरू सामना गर्न सक्छन्। हिमनदी चट्टानको पीठो र न्यून पोषक तत्वले ओलिगोट्रोफिक वातावरण सिर्जना गर्दछ जहाँ प्लाङ्कटन, माछा र बेन्थिक जीवहरूको केही प्रजातिहरू बस्छन्। लामो समयको लागि बनाइएको हिमनदी तालहरूमा छिमेकी सहायक नदीहरू वा अन्य हिमनदीहरूबाट उत्पन्न हुने जीवजन्तुहरूको अधिक विविध पारिस्थितिकी प्रणाली हुन्छ।
बुढासुब्बा गोल्डकप २०७५
यस प्रतियोगिताको २०७५ माघ २७ गते आइतबार भएको उद्घाटन खेल अँध्यारो भएको कारणले स्थगित भएको थियो। सीएमजी क्लब संकटा र मेची नेत्रालय काक्करभीट्टा फुटबल ट्रेनिङ सेन्टर बीचको खेल टाइब्रेकरमा पुगेर दुवै टोलीका ११ खेलाडीले टाइब्रेकर लिँदा पनि नतिजा ननिस्केपछि स्थगित भएको थियो। निर्धारित समयको खेल २-२ को बराबरीमा सकिएपछि खेल टाइब्रेकरमा धकेलिएको थियो। तर टाइब्रेकरमा पनि खेल ९-९ को बराबरीमा रोकिएको थियो। पहिलो पाँच पेनाल्टी ४-४ को अवस्थामा सकिंदा सडन डेथमा दुवै टोलीले १-१ प्रहार चुकाएका थिए। ९-९ को स्थितमा छँदा दुवै तर्फका खेलाडीले बल देख्न नसक्ने जनाएपछि खेल स्थगित भएको थियो। भने माघ २८ गते सोमबार खेल यसै स्थितिबाट सुरु भएको थियो । जसमा संकटा क्लब टाइब्रेकरमा कुल ११-१० गोल अन्तरले विजयी हुदै सेमिफाइनल प्रवेश गरेको थियो।
दाउफिन्स फुटबल क्लबले आयोजक धरान फुटबल क्लबलाई पराजित गर्दै यस २१ औँ बुढासुब्बा गोल्डकपको उपाधि जितेको थियो। फाइनलमा दाउफिन्सले धरानलाई टाइब्रेकरमा ३-२ ले पराजित गरेको थियो। निर्धारित समयको खेल गोलरहित बराबरीमा सकिएपछि खेलको नतिजा टाइब्रेकरमा लिइएको थियो ।उपाधिसँगै दाउफिन्सले ८ लाख रुपैयाँ पुरस्कार पक्का गरेको थियो ।
खेल स्थान
यस प्रतियोगिता धरानमा अवस्थित क्षेत्रीय रङ्गशाला धरान रङ्गशालामा आयोजना भएको थियोे।
झापा स्पोर्ट्स अवार्ड २०७३
झापा स्पोर्ट्स अवार्ड २०७४ को वितरण माघ ०९ गते विर्तामोडमा भएको थियो।जस अन्तर्गत विशाल राई र रुविना क्षेत्री वर्ष पुरूष तथा महिला उत्कृष्ट खेलाडीहरू बनेका थिए।
पुरस्कार विजेताहरू
२०७३ वर्षको उत्कृष्ट खेलाडी पुरुष -
सुनिता दुलाल
सुनिता दुलाल एक नेपाली लोक गायिका हुन् । उनको जन्म सिन्धुपाल्चोक जिल्लाको जलबिरेमा भएको थियो । विशेष गरी तीज गीतमा उनको आफ्नै पहिचान रहेको छ भने लोकविधाका पृथक गीत पनि आइरहेकै छन् ।  पछिल्लो समय मात्र उनले बाँसको कप्टेरो बोलको गीत ल्याएकी छन् । सांगीतिक यात्राकै क्रममा उनी विश्वका विभिन्न देशमा पुगेकी छिन् ।
प्यालेडियम
प्यालेडियम एउटा रासायनिक तत्त्व हो जसको चिन्ह Pd रहेको छ। प्यालेडियम पेरियोडिक तालिकाको ४६ औँ नम्बरमा रहेको तत्व हो । यो दुर्लभ धातु सर्वप्रथम विलियम हाइड वोल्लस्तोनेले सन् १८०३ मा पत्ता लगाएका थिए । यो धातु चाँदी जस्तै चम्किलो हुन्छ ।
उपयोग
→ हालमा यसलाई वाहनहरूमा प्रयोग गरिन्छ । यो धातु ले हानिकारक ग्याँसहरूलाई अहानिकारक  ग्याँसमा परिवर्तन गर्दिनछ ।
→ इलेक्ट्रनिक्स
→ प्रविधि
→ दन्त चिकित्सा
→ आभूषण
→ फोटोग्राफी
बुरून्डी राष्ट्रिय फुटबल टोली
बुरूण्डी राष्ट्रिय फुटबल टिम अन्तर्राष्ट्रिय फुटबल प्रतियोगितामा बुरूण्डीको प्रतिनिधित्व गर्ने पुरुष फुटबल टिम हो । यो बुरूण्डीमा फुटबलको लागि शसकिय निकय बुरूण्डी फुटबल संघको नियन्त्रणमा रहेकोे छ । यो टोलीले आहिलेसम्म फिफा विश्वकपमा छनोट भएको छैन ।
बर्लिन (मनी हाइस्ट)
बर्लिन (आन्द्रेस दे फोनोल्लोसा) नेटफ्लिक्स शृङ्खला मनी हाइस्टका एक पात्र हुन्। पेद्रो अलन्सोले बर्लिनको भूमिका खेलेका छन्। उनी प्रोफेसरका भाइ र मनी रोयल मिन्टको हाइस्टमा सेनापति थिए। बैंक अफ स्पेनमा गरिएको हाइस्ट उनकै योजना अनुसार गरिएको थियो।
दर्शन रावल
दर्शन रावल (जन्म १८ अक्टोबर १९९४)  एक भारतीय गायक, सङ्गीतकार, गीतकार र अभिनेता हुन् जो अहमदाबाद, भारतमा जन्मेका थिए।
प्रारम्भिक जीवन
दर्शनको जन्म अहमदाबाद, गुजरात, भारतमा एक गुजराती हिन्दू परिवारमा भएको थियो। उनले अहमदाबादको श्री स्वामीनारायण गुरुकुल स्कूलमा पढेका थिए।
करियर
उनको पहिलो प्रख्यात इन्डियाज र स्टारको रूपमा चिनिने भारतीय सङ्गीत वास्तविकता कार्यक्रमको एक प्रतिस्पर्धीको रूपमा आएको थियो। यद्यपि उनले सीजनभर सबैभन्दा बढि मत प्राप्त गरे पनि उनी पहिलो रनर बनेका थिए। पछि, उनी बलिउडमा आफ्नो प्रदर्शनका लागि परिचित भएका थिए। उनी सन् २०१७ मा अहमदाबाद टाइम्स मोस्ट डिजाइरेबल म्यानको रूपमा चयन भएका थिए। इन्डियाज र स्टारको समयमा उनको पहिलो इन्डी गीत 'मेरी पेहली मोहब्बत' थियो। उनले पछि आफ्नो एकल तेरा जिक्रबाट लोकप्रियता प्राप्त गरेका थिए, जसले युट्युबमा १७२ मिलियन हेराई प्राप्त गरेको थियो।
तारा शर्मा
तारा शर्मा (जन्म: ११ जनवरी १९७७) एक बेलायती अभिनेत्री हुन्।
विमल गुरुङ
विमल गुरुङ्ग (अङ्ग्रेजी: Poet Bimal Gurung जन्म २०२८ कार्तिक १९ - मृत्यु २०४८ वैशाख २४) नेपाली कवि हुन् ।
प्रारम्भिक जीवन र शिक्षा
वि.सं २०२८ कार्तिक १९ गते पिता पूर्ण बहादुर गुरुङ्ग र माता आमा सरस्वती गुरुङ्गको कोखबाट विमल गुरुङ्गको हङकङको किङ्गस पार्क अस्पतालको पोलुममा जन्म भएको हो । बालापनका केही समयहरु र प्रारम्भिक शिक्षा हङ्कङ्ग मै गोर्खा आर्मी चिल्ड्रेन्स स्कूलबाट शिक्षा लिएका उनी वि.सं. २०३६ सालमा आमा बुबाका साथ धरान फर्किए पछि धरान ४ स्थित सेकेण्डरी बोर्डिङ्ग स्कूलमा भर्ना भई एस.एल.सी सम्मको अध्ययन पूरा गरे । सानै उमेरदेखि विमल अरु केटाकेटी भन्दा फरक स्वभावका भएका कारण खेल, मनोरन्जन तिर भन्दा अध्ययन, चिन्तन र लेखन तिर नै बढि झुकाउ थियो ।
साहित्यिक यात्रा
वि.सं. २०४३ सालको एस.एल.सी. परीक्षा दिएपछिको समय पश्चात २०४४ सालदेखि घरैमा स्वतन्त्र अध्ययन र लेखन कार्य थाले । साहित्य र दर्शनशास्त्रहरूको अध्ययनका साथै विश्व विख्यात व्यक्तित्वहरूको जीवनी र कृतिहरुबारे अध्ययन गरे । स्वाभिमानी र स्वतन्त्रता प्रेमी युवा विमल आफ्नो देशको माटो र जाति प्रति सदा गर्व गर्ने गर्दथे । बहुसंख्यक शोषित पीडित जनताहरूको पक्षमा बोल्न र लेख्न सदा तत्पर रहने विमल न्यायपूर्ण र सुन्दर भविष्य निर्माणमा लागि पर्ने अठोटका साथ कलम चलाउने गर्दथे । आफ्ना सशक्त युवा अभिव्यक्तिहरु कविता मार्फत प्रस्तुत गरेर श्रोता वर्गलाई चकित तुल्याउने विमलले आफू लगायत दौंतरी युवाहरूको साहित्य प्रतिको चाखलाई ख्याल गरी सोको प्रबद्र्धनका निमित्त उत्साहित युवा साथीहरु सँग मिलेर धरान १८ स्थित बुद्ध चौकमा वि.सं. २०४५ साल तिर बुद्ध वाचनालयको स्थापना गरे । सोही वाचानालय मार्फत विमल कै सम्पादनमा वि.सं. २०४६ साल मंसिर २५ गतेका दिन इँटा नामक हस्तलिखित भित्ते पत्रिकाको प्रकाशन समेत शुरु गरे । इँटाको प्रकाशनले वि.सं. २०४७ साल फाल्गुण २५ गते सम्म निरन्तरता पाई जम्मा १५ अङ्क सम्म प्रकाशित भएका छन् । २०४७ साल माघ १५ गतेका दिन खाडी नामक हस्तलिखित भित्ते पत्रिकाको एक अङ्क पनि प्रकाशित भएको छ जो तत्कालीन खाडी युद्ध सम्बन्धमा रहेको छ ।
१५/१६ वर्षको उमेरदेखि नै साहित्य लेखनतर्फ अग्रसर विमलले प्रशस्त कविता, लेख रचना सिर्जना गरेका छन् । विमलले विशेष समाचारपत्रहरूमा रिपोर्टिङ्ग गर्दा वा प्रतिकृयाहरु छपाउनु पर्दा "सर्वेक्षण" नामक उपनामबाट छपाउने गर्दथे । उनको लेख र निबन्धतर्फ पनि विशेष रुचि थियो । वि.सं. २०४६ साल बैशाख १ गते धरान जेसिजद्धारा आयोजित प्रतियोगतात्मक कविता गोष्ठीमा उनको कविता "एक किलो जंगल" प्रथम भएको थियो ।
जसिता गुरुङ
जसिता गुरुङ (जन्म: वि.सं २०५३ जेठ ३ ) एक नेपाली अभिनेत्री र मोडल हुन्। उनी प्रदीप खड्कासँग 'लिली बिली'मा भूमिकाका लागि परिचित छिन्। जसिता गुरुङ नेपालमा जन्मिएकी थिइन् तर उनी उनका आमा बुबा र नजिकका आफन्तहरूसँग बेलायतमा हुर्किएकी थिइन्।
विमल गुरुङ
साहित्यिक यात्रा
सत्र वषैको कलिलो उमेरमै उनी राजनीतिक रूपले सजग र कविता सृजनामा सशक्त भैसकेका थिए । उनले "एक किलो जंगल" जस्तो ओजस्वी कविता सत्रै वर्षको उमेरमा रचेका थिए भने बांकी अठार वर्षको उमेरमा रचेका हुन् । अल्पायुमै सैकडौ कविता र अनेकौ निबन्ध रचेका विमल गुरुङ्गले पढाइका साथै सङ्गठनात्मक कार्यहरु चालु राखेका थिए । उनको असामयिक महायात्रापछि उनीमाथि कवि श्यामलले लेखे, "लाखौं सूर्यहरुमध्ये खस्यो एउटा सूर्य"। अनि मोदनाथ प्रश्रितले उनीमाथि नै लेखे, "इतिहास चुक्चुकाइरहेछ" ।
लेखनशैली
अभिव्यक्ति प्रस्तुत गर्ने क्रममा विमल कवितातर्फ जीवनवादी र प्रगतिवादी देखिन्छन् भने गद्य रचना र लेखनतर्फ उनी हक्की र केही आक्रामक देखिन्छन् । शैली, प्रतीक, विम्ब आदि सबै दृष्टिले परिपक्व पुगेको वान्किी परेका कविता लेख्ने उनले सबै कविता छन्दको रमरम आभाष मिल्ने गद्य शैलीमा रचेका छन् लघु कविता, मुक्तक र हाइकुतिर उनको लेखनी रमाएको छ ।
कवि मोदनाथ प्रश्रित कवि गुरुङ्गबारे अझ भन्छन्, मेरी सपनाकी प्रेमिका, विधवा गरीजस्ता कविता कलात्मक सौन्दर्यमा खरा छन् । कलिलो उमेरमै उनी सुन्दर कविता सिर्जिन्थे भने आज उनी भएका भए राष्ट्रिय स्तरका प्रगतिवादी कविका रूपमा सुप्रशिद्ध हुन्थे ।
मृत्यु
राजनीतिक चेत भएका सुन्दर कविता लेख्ने कवि गुरुङ्ग मनभरी सुर्य बोकेर सूर्यलाई जिताउन काठमाडौबाट धरानतिर लाग्दा जुकेपानी (थानकोट र नौविसेबीच पर्ने ठाउँ) मा २४ बैशाख २०४८ मा बस दुर्घट्नामा परी उनको दुखद निधन भयो ।
विमल गुरुङ्ग स्मृति पुस्तकालय
कवि विमल १९ वर्ष ६ महिनाको उमेरसम्म बांचे । विमलको मृत्युपछि उनकै स्मिृतिमा उनका आमा र बुबा पूर्णबहादुर गुरुङ्गले बुद्धचौक धरान १८ मा कवि विमल स्मृति पुस्तकालय स्थापना गर्नुभयो । उक्त पुस्तकालय स्थापना गर्दा २ करोडको आफ्नै लगानी गरी पुस्तकालयका साथै कार्यक्रमहरू सञ्चालनार्थ गुरुङ्ग दम्पत्तिले पुस्तकालयका लागि ५० लाखको अक्षयकोष पनि खडा गरिदिए ।
चर्चित साहित्यकार तथा राजनीतिज्ञ मोदनाथ प्रश्रितले उद्घाटन गरेका यस पुस्तकालयको पूर्व-प्रधानमन्त्री मनमोहन अधिकारी, पूर्व-मन्त्री प्रदीप नेपाल, सिपी मैनाली, कुन्ता शर्मा लगायतले अवलोकन गरिसकेका छन् । पुस्तकालयमा हालसम्म साहित्य, जीवनी, जीवनदर्शन, इतिहास लगायत बालमैत्री पुस्तकहरु समेत गरी जम्मा ८००० भन्दा बढी पुस्तकहरु रहेको छ । साहित्यक कार्यक्रमहरू सञ्चालन गर्न पुस्तकालयमा १०० देखि १५० जना अटाउने क्षमता भएको हल पनि निर्माण गरिएको छ जहां साहित्यसम्बन्धी प्रतियोगिता लगायत एकल कविता वाचन, पुस्तक विमोचन जस्ता कार्यक्रमहरू सञ्चालन हुंदै आईरहेका छन् ।
उक्त पुस्तकालयले "इँटा" पत्रिकालाई निरन्तरता दिनका लागि पुस्तकका रूपमा छाप्ने कार्य गर्यो साथै गुरुङ्गका केही चुनिएका कविताहरूको सङ्ग्रह "आगो बोल्छ" शीर्षक दिएर वि.सं. २०४९ साल बैशाखमा प्रकाशित गरेको छ । विमल स्मृति पुस्तकालयले प्रत्येक वर्ष विशेष रूपले विमलकै जन्मोत्सव पारेर कार्तिक १९ गते राष्ट्रिय युवा कविता प्रतियोगिता आयोजना गर्दै आइरहेको छ र शैक्षिक, साहित्यक र अन्य रचनात्मक कार्यहरु गर्र्दै आईरहेको छ । प्रतियोगिताको पहिलो, दोस्रो र तेस्रो कविलाई क्रमशः नगद २०, १५ र १० हजार पुस्तकालयले प्रदान गर्दै आइरहेको छ ।
कवि विमल गुरुङ्ग स्मृति पुस्तकालयले पुस्तक साहित्य, कला संस्कृति, खोज अनुसन्धानमध्ये जुनसुकै विधाको वर्षभरिमा प्रकाशितमध्ये उत्कृष्ट पुस्तकलाई ५१ हजार रुपैयाँसहित पुरस्कृत गर्ने भएको छ । उक्त पुरस्कार प्रत्येक वर्ष वैशाख २४ गते कवि विमल गुरुङ्गको स्मृति दिवस पारेर प्रदान गरिनेछ ।
सडक
सडक सवारी साधनहरूको आवागमनको लागि प्रयोग हुने मार्ग हो ।
ध्रुविय भालु
ध्रुविय भालु उत्तरी ध्रुवको क्षेत्रमा; विशेषत आर्कटिक सागरको वरिपरिको क्षेत्रमा पाइने मांसहारी जनावर हो । यो भालुको ठुला आकार भएका प्रजातिहरू मध्ये एक हो । यसको भालेको तौल ३५०–७०० किलोग्राम हुन्छ भने पोथीको तौल भालेको आधा जति मात्र हुन्छ ।
हायु (जाति)
हायु जातजातीको मुख्य बसोवास रामेछाप जिल्लाको सुकाजोर गाविसमा पर्ने मुराजोर भन्ने ठाउँ हो तर ओख्रेनी गाविसमा पनि यिनीहरूको बाक्लो बस्ती देखिन्छ । कुन ठाउँबाट यिनीहरू यो ठाउँमा बसाईँ आएका हुन भन्ने कुनै टुङ्गो छैन । बुढापाकाहरूको भनाई अनुसार उनीहरू एउटा बाजा बोकेर समुहमा यात्रा गर्ने क्रममा यही स्थानमा आइपुग्दा आफुले बोकेको बाजा अकास्मात् बजेकोले देवताहरूको सङ्केत ठान्दै त्यही स्थानमा बसोवास गर्न थालेका हुन् । त्यसपछी कागुनेको विउ छरेर उनीहरू जीवीकोपार्जन गर्दै आए । हायुहरूको शारीरिक बनावट, मध्यम कद, कालो कपाल भएको मङ्गोल नस्ल जस्तै छ । झट्ट हेर्दा हायुहरू साह्रै सोझा देखिन्छन् । हायुहरूको थर अनौठो भएको कारण अवसर गुमाउनुपर्ने बाध्यताका कारण थर नै परिवर्तन गर्नुपर्ने स्थितिको सामना गरेका छन् । विर्तामा पाएको जग्गाका (अहिले भोगचलनमा नभएको) कारण हायुहरूको पुर्व आर्थिक अवस्था धेरै गतिलो थियो तर गरिबी र अभावमा बाँचेका हायुहरूलाई देश विकासको मुलधारमा ल्याउन नसकेको प्रष्टै देखिन्छ । पढेलेखेकाले जागिर खानुपर्छ भन्ने मान्यता बोकेका हायुहरू निजामती सेवामा समेत आबद्ध छन ।
राष्ट्रिय न्यायिक प्रतिष्ठान (भारत)
राष्ट्रिय न्यायिक एकेडेमी एक भारतीय सरकार द्वारा वित्त पोषित प्रशिक्षण संस्थान हो मुख्यतः उच्च न्यायालय न्यायाधीशहरु र न्यायिक अधिकारीहरु को लागी, सर्वोच्च अदालत र उच्च अदालतहरुमा प्रतिनियुक्ति मा काम गरीरहेको छ। यसले जिल्ला मा पोस्ट गरिएका अन्य न्यायिक अधिकारीहरुलाई पनि तालिम प्रदान गर्दछ जुन SJA ले निरन्तर न्यायिक शिक्षा (CJE) को अधीनमा छैन। संस्थान १७ अगस्त १९९३ मा समाज दर्ता अधिनियम १८६० अन्तर्गत दर्ता भएको थियो। एन आर माधव मेनन यसको संस्थापक निर्देशक थे।
राष्ट्रिय कौशल डाटाबेस
शिक्षाविद्हरु को अलावा, संस्थान, न्यायपालिका को कामकाज मा सुधार गर्ने उद्देश्य संग, भारतीय न्यायाधीशहरु को एक अनलाइन कौशल रजिस्ट्री स्थापित गरीरहेको छ, प्रवीणता को आफ्नो क्षेत्रहरु संग, जो न्यायाधीशहरु लाई आफ्नो प्रमाण पत्र को उपयोग गरेर पहुँच गर्न सकिन्छ।
नहर
नहर पानी आपुर्ती तथा आवागमनको प्रयोजनको लागि मानव निर्मित संरचना हो ।
टाका
टाका (बङ्गाली:টাকা, प्रतीक: ৳) जनप्रजातान्त्रिक बङ्गलादेशको आधिकारिक मुद्रा हो। ৳१० वा यो भन्दा अधिक मूल्यको बैङ्क नोटहरूलाई बङ्गलादेश बैङ्कद्वारा जारी तथा नियन्त्रित गरिएको छ भने ৳१, ৳२ तथा ৳५ बैङ्क नोटहरूलाई जारी गर्ने तथा नियन्त्रण गर्ने जिम्मेवारी बङ्गलादेश सरकारको अर्थ मन्त्रालयले गरिरहेको छ। ৳१ लाई १०० पोयसामा विभाजित गरिन्छ।
इतिहास
भाषाविदहरूको अनुसार, बाङ्ला टाका शब्द संस्कृत शब्द 'टोङ्क'बाट लिइएको हो भने यसको अर्थ चाँदीको सिक्का हुन्छ। बङ्गाली राज्यमा टाका शब्दको उपयोग कुनै सिक्का वा सिक्कासँग सम्बन्धित सन्दर्भहरूमा गरिन्छ। १४औँ शताब्दीमा इबन बतुताले देखे अनुसार बङ्गाली सुलतानहरूले सुन तथा चाँदीको धातुहरूलाई दीनारको सट्टा टाका भन्ने गर्दथे। बङ्गालीमा टाका शब्दको प्रयोग जुन कुनै देशको पैसालाई चिन्नका लागि गरिन्छ भने सिक्का तथा नोटहरूलाई पनि टाकानै भन्ने गरिन्छ। भारतीय रुपैयाँलाई पनि भारतको पश्चिम बङ्गाल तथा त्रिपुरा राज्यहरूमा भारतीय टाकाको नामले चिनिन्छ भने असममा यसलाई 'टोका' तथा ओडिसामा पैसालाई 'टोङ्का' भनिन्छ।
सन् १९४७ देखि सन् १९८१ सम्म
सन् १९४७ मा बङ्गालको विभाजन पश्चात् सन् १९५६ मा पूर्वी बङ्गाल (पाकिस्तान सङ्घको एक भाग) नाम परिवर्तन गरी पूर्व पाकिस्तान (हाल बङ्गलादेश) राखिएको थियो भने त्यस समय पाकिस्तानी रुपैयाँहरूमा 'टाका' शब्दलाई पनि समावेश गरिएको थियो। बङ्गलादेशको स्वतन्त्रता युद्धभन्दा पहिला पाकिस्तानी रुपैयाँहरूलाई भूखण्ड पाकिस्तानी रुपी भन्ने गरिन्थ्यो। पाकिस्तानी रुपैयाँ बङ्गलादेश स्वतन्त्रता भइसकेपछि पनि केही महिनासम्म प्रयोगमा ल्याइएको थियो तर बङ्गलादेशका सबै क्षेत्रहरूमा यसलाई पैसा भन्न कम भएको थियो। सन् १९७२ मार्च ४ का दिन स्वतन्त्र बङ्गलादेशको सरकारी मुद्राको हिसाबमा टाकाको घोषणा गरिएको थियो। बङ्गलादेश स्वतन्त्रता युद्धको समयमा पाकिस्तानी शासनको विरुद्धमा बङ्गाली राष्ट्रवादीहरूद्वारा एक गैरसरकारी नीतिको अवलम्बन गरेका थिए जहाँ पाकिस्तानी रुपैयाँहरूमा बङ्गाली भाषामा 'বাংলা দেশ' शब्दलाई समावेश गरी रबरका निजी छापहरू लागाउन सुरु गरेका थिए। सन् १९७१ मा पाकिस्तानी सरकारले अवैध रूपमा छाप लगाइएका तथा बङ्गाली भाषा अङ्कित सबै मुद्राहरूलाई प्रचलनमा ल्याउनबाट हटाउने नीतिका साथ मूल्यहीन घोषणा गरिदिएको थियो।
सन् १९७२ देखि वर्तमानसम्म
सन् १९७२ मा बङ्गलादेश सरकारले स्वाधीन राष्ट्रिय बङ्गलादेशको मुद्रालाई आधिकारिक रूपमा 'टाका' नाम दिएको थियो भने त्यसपछि बङ्गलादेशी टाकाको प्रतीकको रूपमा (৳) यसलाई निर्धारित गरिएको थियो।
हाल बङ्गलादेशमा ৳१, ৳२, ৳५, ৳१०, ৳२०, ৳५०, ৳१००, ৳५००, ৳१,००० मूल्यका कागजी नोटहरू प्रचलनमा रहेका छन् भने यसबाहेक १ पोयसा, ५ पोयसा, १० पोयसा, २५ पोयसा, ५० पोयसा, ৳१, ৳२ र ৳५ मूल्यका सिक्का तथा मुद्राहरू पनि प्रचलनमै रहेका छन्। बङ्गलादेश सरकारको तर्फबाट कागजी नोटहरूको प्रचलन तथा नियन्त्रणका लागि बङ्गलादेश केन्द्रीय बैङ्क जिम्मेवार छ। यसबाहेक १ पोयसा, ५ पोयसा, १० पोयसा, २५ पोयसा तथा ५० पोयसा हाल अप्रचलित छन्।
बैङ्क नोट तथा समस्याहरू
सन् २००० मा बङ्गलादेश सरकारले प्रचलनमा ल्याउनका लागि प्लास्टिक लेपन गरिएको ৳१० को नोट जारी गरेको थियो जसको आकार तथा प्रकार अस्ट्रेलियाली डलर जस्तै रहेको थियो। ৳१० जारी गरिएपछि उक्त नोटको प्रचलन सोचे जस्तो नभएपछि बङ्गलादेश बैङ्कले उक्त नोटलाई पुनः फिर्ता लिएको थियो। हाल बङ्गलादेशमा ৳१ र ৳५ लाई बिस्तारै सिक्काहरूद्वारा प्रतिस्थापन गरिएको छ भने सन् २००८ मा बङ्गलादेश सरकारले १,००० मूल्य बराबरको ৳१,००० जारी गरी प्रचलनमा ल्याएको थियो।
सन् २०११ मा बङ्गलादेश सरकारले ৳२, ৳५, ৳१००, ৳५०० र ৳१००० का नयाँ नोटहरूको एक शृङ्खला जारी गरेको थियो भने सबै नोटहरू सन् २०११ पश्चात् प्रचलनामा आएका थिए। उक्त नयाँ शृङ्खलाका नोटहरूको एक तर्फ बङ्गलादेशका राष्ट्रपित बङ्गोबोन्धु शेख मुजिबुर रहमानको तस्विर राखिएको थियो।
सन् २०१२ मार्च ७ का दिन बङ्गलादेश बैङ्कले ৳१०, ৳२०, ৳५० का नयाँ नोटहरू जारी गरेको थियो। जारी गरिएका नोटहरूमा बङ्गलादेशका पहिलो राष्ट्रपति तथा बङ्गोबोन्धु शेख मुजिबुर रहमानको तस्वीर तथा अर्कोतर्फ राष्ट्रिय सहिद स्मारकको चित्र राखिएको थियो। उक्त नोटहरू मध्ये ৳१० मा बयतुल मोकररम मस्जिद समावेश गरिएको थियो भने ৳२० मा बागेरहाटस्थित षाट गम्बज मस्जिदको तस्विर राखिएको थियो। त्यसैगरि ৳५० को नयाँ नोटहरूमा प्रसिद्ध चित्रकार जायनुल आबेदीनको एक प्रख्यात तस्वीर 'खेत जोती रहेका एक किसान'लाई समावेश गरिएको थियो।
सन् २०१९ मार्च ७ का दिन बङ्गलादेश बैङ्कले १०० मूल्य बराबरको ৳१०० लाई प्रचलनमा ल्याउनका लागि जारी गरेको थियो भने उक्त बैङ्क नोटको बनावट पुरानो ৳१०० जस्तै रहेको थियो। ৳१०० को बनावट बलियो कागजी सामग्रीका साथ छपाइ गरिएको थियो। सन् २०१९ डिसेम्बर १५ का दिन बङ्गलादेश बैङ्कले ५० मूल्य बराबरको ৳५० लाई प्रचलनमा ल्याउनको लागि जारी गरेको थियो भने उक्त बैङ्क नोटको बनावट पुरानो ৳५० जस्तै रहेको थियो। ৳५० को बनावट बलियो कागजी सामग्रीका साथ छपाइ गरिएको थियो भने यस टाकामा अतिरिक्त सुरक्षाहरू पनि अपनाइएको थियो।
सन् २०२० मार्च १७ का दिन बङ्गलादेश बैङ्कले २०० मूल्य बराबरको ৳२०० लाई प्रचलनमा ल्याउनका लागि जारी गरेको थियो। ৳२०० को बनावट बलियो कागजी सामग्रीका साथ छपाइ गरिएको थियो भने यस टाकामा अतिरिक्त सुरक्षाहरू पनि अपनाइएको थियो। जारी गरिएका नयाँ ৳२०० को एकतर्फ बङ्गलादेशका राष्ट्रपति बङ्गोबोन्धु शेख मुजिबुर रहमानको तस्वीर राखिएको थियो भने अर्कातर्फ एक गाउँमा आधारित एक नदीमा त‌ैरिँदै गरेको एक डुङ्गाको तस्वीर समावेश गरिएको थियो।
स्मारकीय बैङ्क नोटहरू
सन् २०११ मा बङ्गलादेश बैङ्कले बङ्गलादेशको ४०औँ विजयको विजय उत्सवको अवसर पारी मूल्य ४० बराबरको ৳४० पनि जारी गरेको थियो। जारी गरिएका नयाँ बैङ्क नोटहरूको एकतर्फ बङ्गलादेशका राष्ट्रपित बङ्गोबोन्धु शेख मुजिबुर रहमानको तस्वीर राखिएको थियो भने अर्का तर्फ राष्ट्रिय सहिद स्मारकको तस्वीर राखिएको थियो र त्यहाँ छ जना सशस्त्र व्यक्तहरूको पनि तस्वीर समावेश थियो।
सन् २०१३ जनवरी २६ का दिन बङ्गलादेश बैङ्कले सुरक्षा मुद्रण निगम (बङ्गलादेश) लिमिटेडको २५औँ वार्षिकोत्सव (रजत जयन्ती) को अवसर पारेर २५ मूल्य बराबरको ৳२५ टाका जारी गरेको थियो। जारी गरिएका २५ टाकामा राष्ट्रिय सहिद स्मारकको तस्वीर राखिएको थियो भने पहिला जारी गरिएका टाकामा जस्तै यसमा पनि हुलाक टिकट, चित्तल र डोयला पन्छीको तस्वीर समावेश गरिएको थियो। यस बैङ्क नोटहरूको पछिल्लो भागमा सुरक्षा मुद्रण निगमको मुख्यालयको एक तस्वीर राखिएको थियो। जारी गरिएका नयाँ बैङ्क नोटहरूलाई सम्भावत अतिरिक्त १० टाकाको बैङ्क नोट कागजमा छपाइ गरिएको थियो।
सन् २०१३ जुलाई ८ का दिन बङ्गलादेश बैङ्कले बङ्गलादेश राष्ट्रिय सङ्ग्राहलयको १००औँ वार्षिकोत्सवको अवसर पारेर नयाँ शृङ्खलाका ৳१०० प्रचलनमा ल्याउनका लागि जारी गरेको थियो। १०० टाकाको अगाडिको भागमा १८औँ शताब्दीको टेराकोटामा घोडामा सवार मानिसको तस्वीर राखिएको छ भने पछाडिको भागमा बङ्गलादेश राष्ट्रिय सङ्ग्राहलयको एक तस्वीर समावेश गरिएको छ।
सिक्काहरू
सन् १९७३ मा सिक्काहरूलाई ५, १०, २५ र ५० पोयसाको मूल्यवर्गमा जारी गरिएको थियो। सन् १९७५ मा पहिलोपटक ৳१ जारी गरिएको थियो। १,५ र १० पोयसालाई एलुमिनियमद्वारा लेपन गरिएको थियो भने २५ र ५० पोयसालाई स्टिलले लेपन गरिएको थियो। त्यस्तैगरि १ टाकाको सिक्कालाई तामा र निकेल धातुद्वारा लेपन गरिएको थियो। १ र ५ पोयसाको सिक्काहरूको प्रचलनमा रहेका छैनन् भने १०, २५,र ५० पोयसाका सिक्काहरूको प्रचलन हाल नगन्य छ भने ৳१, ৳२ र ৳५ भने हाल प्रचलनमा रहेका छन्।
कागजी नोटहरू
हाल ৳१ लगायत ৳२५, ৳४० र ৳५० का स्मारकीय बैङ्क नोटहरूको कम प्रचलनमा रहेका छन् भने सबैभन्दा अधिक प्रचलनमा ৳२, ৳५, ৳१०, ৳२०, ৳५०, ৳१००, ৳२००, ৳५०० ও ৳१००० हरू रहेका छन्। १० टाका भन्दा बढी मूल्यका कागजी बैङ्क नोटहरू बङ्गलादेश बैङ्कद्वारा जारी तथा नियमन गरिन्छ। सबै कागजी नोटहरूमा तत्कालीन बङ्गलादेशी गभर्नरको हस्ताक्षर समावेश गरिएको हुन्छ भने बङ्गलादेश सरकारको आर्थिक मन्त्रालयद्वारा ৳१, ৳२, ৳५ लाई नियन्त्रण गरिएको थियो भने यी बैङ्क नोटहरूमा आर्थ मन्त्रालयको सचिवको हस्ताक्षर समावेश गरिएको हुन्छ। सन् २०२० मार्च १७ का दिन मुजिब वर्षको अवसर पारी अर्थात् राष्ट्रपिता बङ्गोबोन्धु शेख मुजिबुर रहमानको जन्म शताब्दीको अवसरमा बङ्गलादेश बैङ्कले २०० मूल्य बराबरको २०० टाकालाई जारी गरेको थियो। यस नोटलाई राष्ट्रपिता बङ्गोबोन्धुको जन्मको शताब्दी वर्षको अवसरमा जारी गर्ने निर्णय गरिएको थियो भने यस नोटको माथिल्लो भागमा उनलाई स्मरण गर्दै केही लेखिएको छ। सन् २०२१ मा बङ्गलादेश बैङ्कले मुजिबको स्मरणमा लेखिएको वाणीलाई समावेश नगरी पुरानै शृङ्खलाका नोटहरू जारी गर्ने निर्णय गरेको थियो।
रुसको एक अनलाइन मनोरञ्जन केन्द्रमा गरिएको सर्वेक्षणमा बङ्गलादेशको २०० टाका नोटलाई विश्वको सबैभन्दा सुन्दर बैङ्क नोटको रूपमा मूल्याङ्क गरिएको थियो भने उक्त प्रतिस्पर्धामा विश्वका अन्य देशहरूका मुद्राहरूलाई पनि समावेश गराइएको थिए।
ऐतिहासिक विनिमय दर
सन् १९७१ मा बङ्गलादेश पाकिस्तानबाट स्वतन्त्र भए पश्चात् टाकाको अन्तर्राष्ट्रिय मूल्य बेलायती पाउन्डसँग निर्धारण गरिएको थियो। पछि सत्तरीको दशकको अन्त्यतिर जब बेलायती पाउन्डको अन्तर्राष्ट्रिय मूल्य घट्दो क्रममा पुगेको अवस्थामा अमेरिकी डलरले अधिक अन्तर्राष्ट्रिय व्यापारमा विनिमय मुद्राको रूपमा प्रयोग गर्न थालिएको थियो त्यसकारण बङ्गलादेश सरकार र केन्द्रीय बैङ्कले बङ्गलादेशी टाकाको अन्तर्राष्ट्रिय मूल्य अमेरिकी डलरसँग निर्धारण गरेको थियो तर अमेरिकी डलर अनुसार निर्धारण गरिएको टाकाको विनिमय दर खासै प्रचलित छैन जसकारण बेलाबखतमा बङ्गलादेश बैङ्कले अमेरिकी डलरको विरुद्ध टाकाको विनिमय दर स्थितिशील राख्नका लागि हस्तक्षेप गर्दै आएको छ। हालको विनिमय दर अनुसार, १ बङ्गलादेशी टाका बराबर १.३९ नेपाली रुपैयाँ हुन आउँछ।
छोटा भीम एन्ड द सिनोबी सिक्रेट
छोटा भीम एन्ड द सिनोबी सिक्रेट (Choota Bheem and the Shinobi Secret) एक भारतीय कार्टून चलचित्र हो। यो चलचित्र छोटा भीम सिरिजको २०सौ चलचित्र हो, जसको समय ६४ मिनेट छ। यो चलचित्र ३ नोभेम्बर २०१३ मा प्रदर्शन भएको थियो।
बाह्य कडीहरू
Chhota bheem website
कोङ्कणी लिपि
कोङ्कणी लिपिअन्तर्गत कोङ्कणी भाषा लेख्नका लागि प्रयोग गरिने पञ्चलिपि, अर्थात् देवनागरी, रोमन, कन्नड, मलयालम र अरबी लिपिहरू पर्दछन्।
प्राचीनकाल
गोयकानडी लिपिमा लिखित गोवा राज्यको अरवालेममा भेट्टाइएको कोङ्कणी भाषाको पहिलो अभिलेख अनुमानतः दोस्रो शताब्दीमा गुप्त कालको बेलाको हो। त्यसमा लेखिएको छ, "शाचिपुराचे शिरसि" । गोमटेश्वर बाहुबली नामक प्रकाण्ड जैन पाषाणस्तम्भको पदमा लेखिएको छ, "श्रीचामुण्डाराजें कर वियालें, श्रीगङ्गाराय सुत्ताले कर वियालें" । श्रवणबेलगोलास्थित गोमटेश्वरको पदमा दुई अभिलेख छन् — दाहिनेपट्टि र देब्रेपट्टि। दाहिनेपट्टिको अभिलेख प्राचीन कन्नड लिपिमा लेखिएको छ भने देब्रेपट्टिको अभिलेख देवनागरीमा लेखिएको छ।
वर्तमानकाल
देवनागरी लिपिमा कोङ्कणी लेख्नका लागि पालना गर्नुपर्ने नियमहरूलाई गोवा कोङ्कणी अकादमीद्वारा प्रकाशित कोंकणी शुद्धलेखनाचे नेम नामक पुस्तकमा व्याख्या गरिएको छ। यसका साथै रोमन लिपिमा कोङ्कणी लेख्नका लागि पालना गर्नुपर्ने नियमहरूलाई कोङ्कणी गायक उल्लास बुयांवद्वारा दालगादो कोङ्कणी अकादमीमार्फत प्रकाशित प्रताप नाइकद्वारा लिखित थोमस स्टिवन्स कोङ्कणी केन्द्र रोमी लिपि (देवनागरी कोङ्कणी: तॉमास स्टीवन्स कोंकणी केंद्र रोमी लिपी) र रोमी लिपिएन्त कोङ्कणी कोर्स (देवनागरी कोङ्कणी:रोमी लिपिएंत कोंकणी कोर्स, रोमी कोङ्कणी: Romi Lipient Konknni Kors) व्याख्या गरिएको छ।
अनुनासिक वर्ण तथा अनुनासिकीकरण
कोङ्कणीमा नाकेबोलीमा "ङ्", "ञ्", "ण्", "न्" र "म्" को ध्वनि उच्चारण गर्दा अक्षरका थाप्लामा अनुस्वार (ं) दिइन्छ। अनुस्वारको सही उच्चारण त्यसको पछाडि आउने व्यञ्जनवर्णमा भर पर्छ। स्वरवर्णको थाप्लामा अनुस्वार दिइएको छ भने सो स्वरको अनुनासिकीकरण भएको बुझ्नुपर्छ। उदाहरणका लागि, "बांयी" मा "आ" स्वरलाई नाके उच्चारण गरिन्छ। "मांस" जस्ता तद्भव शब्दहरूमा कहिलेकाहीँ अनुनासिक वर्णको लोप भई सामान्य तरिकाले नाके स्वरबिना नै उच्चारण गरिन्छ।
अवग्रह (ऽ)
बोल्ने क्रममा मनमा उब्जने आश्चर्य, खुसी, दुःख, घृणा, प्रशंसा आदि भावलाई लम्ब्याउनका लागि बाहेक अवग्रहको प्रयोग गर्ने थोरै हिन्द-आर्य भाषाहरूमध्ये कोङ्कणी पनि एक हो। मानक कोङ्कणीमा अवग्रहको प्रयोग नगरिएपनि सामान्यतया कन्नड सरस्वत जनसमूहले हिन्द-आर्य भाषाहरूमा श्वा विलोपनका नियमको अनुकूल अपूर्ण कालका क्रियापदहरूमा अवग्रहको प्रयोग गर्ने गर्छन्।
शब्दको अन्त्यमा प्रयोग गर्दा अवग्रहले श्वा विलोपन नहुने अवस्थालाई सङ्केत गर्छ।
श्वा विलोपन
संस्कृत उच्चारणको विपरीत शब्दको अन्तिम व्यञ्जनवर्ण वा विशेष स्थितिमा शब्दको बिचमा रहेको श्वा (ə) लाई अनिवार्य रूपमा उच्चारण गरिँदैन। कोङ्कणी उच्चारणमा हुने यस घटनालाई "श्वा विलोपन नियम" भनिन्छ। तसर्थ, स्वरवर्णको पछाडि रहेको व्यञ्जनवर्णलाई स्वरवर्णको अगाडि रहेको व्यञ्जनवर्ण सँगै आए भने पहिलो व्यञ्जनवर्णमा रहेको श्वालाई अनिवार्य रूपमा हटाइन्छ। यद्यपि, यो सामान्यकरण अपूर्ण छ र यसकारण उच्चारणमा त्रुटि हुने अवसर पनि धेरै हुन्छन्। अर्थात्, यो सामान्यकरणअनुसार कहिलेकाहीँ आवश्यक श्वाको पनि विलोपन गरिन्छ। श्वा विलोपनको ढाँचालाई राम्ररी बुझ्नु विशेषतः कोङ्कणी भाषामा वाक् संश्लेषणका लागि आवश्यक पर्छ। उपयुक्त श्वा विलोपन र श्वा परिवर्धनको अभावमा संश्लेषित वाक् कृत्रिम सुन्छन्।
श्वा विलोपनका कारण कोङ्कणीका धेरै शब्दहरू मूल संस्कृत उच्चारणभन्दा फरक हुन्छन्। उदाहरणका लागि शुद्ध कोङ्कणी उच्चारणमा "आपयता" लाई "आपय्ता", "करता" लाई "कर्ता", "मिरसांग" लाई "मिर्साङ्" र "वेद" लाई "वेद्" उच्चारण गरिन्छ।
स्वरवर्णको अनुनासिकीकरण
शब्दको अन्तिममा अनुस्वारको प्रयोग गरिएको छ भने सामान्यतया त्यो शब्दको अन्तिम स्वरलाई नाके तरिकाले उच्चारण गरिन्छ। उदाहरणका लागि "जेंवण" लाई श्वा विलोपनले गर्दा कहिलेकाहीँ "जेंवों" उच्चारण गरिन्छ।
छोटा भीम:मास्टर अफ साओलिन
छोटा भीम:मास्टर अफ साओलिन (Chhota Bheem:Master of Shaolin) एक भारतीय कार्टुन चलचित्र हो। यो चलचित्र छोटा भीम सिरिजको ७औँ चलचित्र हो । यो चलचित्र सन् २०११ मा प्रदर्शन भएको थियो ।
३ फागुन
०३ फाल्गुण फागुन महिनाको तेस्रो दिन हो ।
अमेरिकी कालो भालु
अमेरिकन कालो भालु (वैज्ञानिक नाम: Ursus americanus) उत्तर अमेरिकामा पाइने भालुको मध्यम आकारको प्रजाति हो । यो उत्तर अमेरिकी महादेशको सबैभन्दा सानो तर धेरै स्थानमा फैलिएको प्रजाति हो । सामान्यत अमेरिकन कालो भालु सर्वाहारी हुन्छन । यसले अन्य सामान्य भालुहरूले जस्तै संकेतको लागि दाँत वा नंग्राले रुखमा कोरेर चिन्ह बनाउने गर्छ ।
टोबा टेक सिंह सहर
टोबा टेक सिंह सहर (पञ्जाबी र ٹوبہ ٹیک سنگھ) पाकिस्तानको पञ्जाब प्रदेशमा रहेको टोबा टेक सिंह जिल्लाको सदरमुकाम सहर हो ।
इतिहास
यस सहर सिख धार्मिका एक विद्वान टेक सिंह को नामबाट राखिएको थियो । यस जिल्लामा प्राचीन कालमा एक पोखरी थियो जहाँ एक टेक सिंह बस्ने गर्थे र उनले यस पोखरी हुँदै जाने यात्रीहरूको लागि पानी र आवासको सुविधा प्रदान गरेका थिए । त्यसैले यस ठाउँको नाम टोबा टेक सिंह राखिएको थियो भन्ने उल्लेख छ । यस जिल्लाको नामाङ्करण पछि यहाँ बिस्तारै मानिसहरूको जनसङ्ख्यामा विद्धि भयो र विकास र निर्माण कार्यहरू भएका थिए । टोबा टेक सिंह सहर १९ औँ शताब्दीमा ब्रिटिस्ट शासन कालबाट विकसित हुँदै आएको थियो जसको सुरुवाती क्रममा पञ्जाबमा (बर्तमान भारतीय र पाकिस्तानी पञ्जाब) बसोबास गर्ने मानिसहरूको कृषिमा सहभागीता बढाउन एक संचाइ आयोजनाको निर्माण गरिएको थियो । अधिकांश मानिसहरू जो त्यहाँ आएका थिए उनिहरू लाहौर, जलन्धर, होशियारपुर जिल्लाका थिए । पाकिस्ताको स्वतन्त्रता पश्चात सन् १९४७ मा बेलायतका शासकहरूको नामबाट राखिएको सहर, धरोहर, विद्यालय आदिको नाम परिवर्तन गरेको पुरानो अथवा मुल नाम राखिएको थियो । सन् १९८२ मा टोबा टेक सिंह एक उप विभाजित फैसलाबाद जिल्लाबाट छुट्टिएर एक छुट्टै जिल्ला बनेको थियो ।
जनशाङ्खिकि
सन् २०१७ को राष्ट्रिय जनगणना अनुसार यस सहरको कुल जनसङ्ख्या ७,३९८,२६ छ भने घरहरूको सङ्ख्या १,१७५,४९ रहेको छ । टोबा टेक सिंह पञ्जाब प्रदेशको मध्य क्षेत्रमा अवस्थित छ र यो सहर ३,२५२ वर्ग किलोमिटरमा फैलिएको छ । वर्षा ऋतुमा यस सहरमा बाढी आउने गरेको छ जसले घन जनमा ठूलो क्षति पुराउँदै आएको छ । बाढी विषेशगरि रवि नदीबाट उत्पन्न हुन्छ जुन दक्षिणी र दक्षिणपूर्वी सिमान सम्म फैलिन्छ । यस सहरका अधिकांश सिख मानिसहरू सन् १९४७ मा आधुनिक भारतको पुर्वी पञ्जाबमा बसाइँसराइ गरेका थिए ।
अर्थतन्त्र
टोबा टेक सिंह सहर यहाँ पाइने सुन्तलाको उत्कृष्ट उत्पादकको रूपमा रहेको छ ("स्थानीय भाषामा केने भनिन्छ") । यो सहरले पाकिस्तानमा सुन्तलाको मागलाई पूरा गर्छ र उत्पादन भएका अतिरिक्त सुन्तलाको निर्यात पनि गरेको छ । यस जिल्ला मा बसोबास गर्ने अधिकांश मानिसहरू कृषि पेशामा आवद्ध भएको हुँदा यहाँ मासु, अण्डा, कपास, गोलभेडा, खरबुजा, आँप, खैनी, आलु, प्याज, गेडागुडी आदिको उत्पादन हुन्छ ।
संस्कृति
उर्दु भाषाका निवन्धकार सआदत हसन मन्टोले टोबा टेक सिंह नामक एक छोटो कथा लेखेका थिए जुसमा यहाँ रहेका कला, संस्कृति, भेष,भुषा आदिको बणन गरेका थिए । यस कथामा उनले भनेका छन्, "टोबा टेक सिंह भारतको होकी पाकिस्तानको" । सन् २००५ मा पाकिस्तानी चलचित्र निर्माता अफिया नाथनीयल द्वारा निर्देशित यहि नामको एक चलचित्र निर्माण भएको थियो जसलाई भारतीय चलचित्र निर्माताहरूले पनि आफ्नै भाषामा एक छोटो चलचित्र बनाएका थिए ।
अल्जेरिया राष्ट्रिय फुटबल टोली
अल्जेरिया राष्ट्रिय फुटबल टिमअन्तर्राष्ट्रिय फुटबल प्रतियोगिताहरूमा अल्जेरियाको प्रतिनिधित्व गर्ने पुरुष फुटबल टिम हो । यो अल्जेरियाली फुटबलको लागि शासकीय निकाय अल्जेरिया फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएएफको सदस्य राष्ट्र हो ।
टोक्यो (मनी हाइस्ट)
टोक्यो ( सिलेन ओलाईभर ) नेटफ्लिक्स  शृङ्खला मनी हाइस्टका एक पात्र हुन्। उर्सुला कोरबेरोले टोक्योको भूमिका खेलेकी छन्। टोक्यो यस श्रृंखलाको वाचक पनि हुन्। उनलाई हाइस्टमा सहभागी हुन प्रोफेसरले आफ्नो समुहमा संलग्न गराएका थिए ।
पात्र जीवनी
टोक्यो एक चोर हुन्छिन् । एउटा असफल चोरीको प्रयास गर्ने क्रममा उनको प्रेमी मारिन्छ र ऊ फरार हुन पर्ने अवस्था आउँछ । उनलाई प्रोफेसरले म्याड्रिडमा रहेको रोयल मिन्टमा गरिने हाइस्टमा संलग्न गरे। टोक्यो बाहेक अन्य सात जना लुटेराहरू लाई प्रोफेसरले एउटाा एकान्त ठाउँमा लान्छन् जहाँ उनीहरूले हाइस्टको बारेमा पाँच महिना योजना बनाए। प्रोफेसरले लुटेरामा लुकेका प्रत्येकलाई उनीहरूको पहिचान लुकाउन शहरको नाम छनौट गर्न अनुरोध गरे र ओलाईभरले टोकियो रोज्छिन्।
पाण्डवनगर
माडीको रेवा नदीको किनारमा रहेको पाण्डवनगरमा पाइने मूर्ति, पुरानो इनार तथा भग्नावशेषहरूले महाभारतकालको झझल्को दिन्छन । त्यहाँ एउटा सानो मन्दिरभित्र द्रौपदी सहित पाँच पाण्डवका मूर्तिहरू राखिएका छन् । युधिष्ठिर, भीमसेन, अर्जुन, नहकुल, सहदेव र रानी द्रौपदीका खस्रा र केही टुक्रिएका प्रशस्त मूर्तिहरू राखिएका छन् । यस मन्दिरका पुजारी गुरौ  छन् । यो मन्दिरको पश्चिमतर्फ एउटा ३७ फिट गहिरो ढुङ्गाले बनाइएको इनार छ । यस स्थलमा महाभारतकालमा १ वर्षसम्म गुप्तबास बसेको र त्यहाँबाट विराटनगरतर्फ लागेको भन्ने स्थानीय जनताको भनाइ छ ।
लक्ष्मण कुमार
हिन्दू महाकाव्य महाभारतमा, लक्ष्मण कुमार (जसलाई लक्ष्मण पनि भनिन्छ) दुर्योधनका छोरा र धृतराष्ट्रका नाति थिए। उनको लक्ष्मणा नामक जुम्ल्याहा बहिनी पनि थिइन् जसलाई साम्ब (कृष्णको छोरा)ले अपहरण गरेका थिए। महाभारत लक्ष्मणको थोरै मात्र उल्लेख छ। कुरुक्षेत्र युद्धको बाह्रौं दिनमा उनले शिखण्डीका छोरा क्षत्रदेवको बध गरेका थिए। युद्धको १३औं दिनमा अभिमन्युले नागशिरास्त्र प्रयोग गरेर उनको हत्या गरेका थिए।
भेरी नगरपालिका
भेरी नगरपालिका नेपालको मध्य-पश्चिमाञ्चल विकास क्षेत्र अन्तर्गत भेरी अञ्चलमा पर्ने जाजरकोट जिल्लामा अवस्थित एक नगरपालिका हो।  स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा जाजरकोटमा खलङ्गा, पुन्मा, जगतिपुर र भुर यी ४ गाउँ विकास समितिहरूलाई समेटेर भेरीमालिका नगरपालिका घोषणा गरिएको हो। भेरी नगरपालिकाको केन्द्र साबिकको खलङ्गा गाउँ विकास समितिको खलङ्गा बजारमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।
जनसङ्ख्या
खलङ्गा, पुन्मा, जगतिपुर र भुर यी ४ गाउँ विकास समितिहरूलाई मिलाएर भेरी नगरपालिका बनाइएको हो। त्यसैले राष्ट्रिय जनगणना २०६८को जनगणना अनुसार यी ४ ठाउँहरूको जनसङ्ख्यालाई जोडेर भेरी नगरपालिकाको जनसङ्ख्या ३३,५१५ रहेको छ।
विशिष्टाद्वैत
विशिष्टाद्वैत(English:Vishishtadvaita) (संस्कृत:विशिष्टाद्वैतवेदान्तः) श्रीसम्प्रदायका प्रवर्तक रामानुजाचार्य द्वारा प्रतिपादित एक वेदान्तदर्शन हो । यो आदि शंकराचार्य द्वारा प्रतिपादित अद्वैत वेदान्त दर्शन भन्दा भिन्न छ ।